নীল র‌্যাডফোর্ড
নীল ভিক্টর র‌্যাডফোর্ড (ইংরেজি: Neal Radford; জন্ম: ৭ জুন, ১৯৫৭) উত্তর রোডেশিয়ার (বর্তমানে - জাম্বিয়া) লুয়ানশিয়া এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে ট্রান্সভাল, ল্যাঙ্কাশায়ার, ওরচেস্টারশায়ার ও হিয়ারফোর্ডশায়ারের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও ডানহাতে নিচেরসারিতে ব্যাটিং করতেন নীল র‌্যাডফোর্ড। ক্রিকেট লেখক কলিন বেটম্যান মন্তব্য করেন যে, নীল র‌্যাডফোর্ড টেস্ট ক্রিকেট অঙ্গনে আঁকাবাঁকা পথ অবলম্বন করেছিলেন।